recursal/SuperWikiNEXT-32B huggingface dataset:
**ผู้หลบหนีคำพิพากษาคือผู้ที่ยอมรับว่าตนผิด** (ละติน: *fatetur facinus qui judicium fugit*; อังกฤษ: he who flees judgement confesses his guilt หรือ the one who flees the law confesses his guilt) เป็นภาษิตภาษาละตินทางกฎหมาย ซึ่งอย่างน้อยปรากฏครั้งแรกในพจนานุกรมกฎหมายของแบล็ก (อังกฤษ: Black's Law Dictionary) ที่พิมพ์ในประเทศอังกฤษเมื่อ ค.ศ. 1718 (พ.ศ. 2261) และมีอิทธิพลต่อบรรดาผู้ก่อร่างสร้างชาติอเมริกามาก

ศาลสูงสุดแห่งสหรัฐอเมริกาได้อ้างถึงภาษิตในคำพิพากษาหลายครั้ง ครั้งหนึ่งในคดีระหว่างฮิกกอรีกับสหรัฐอเมริกา [HICKORY v. U S, 160 U.S. 408 (1896)] เมื่อวันที่ 6 มกราคม ค.ศ. 1896 (พ.ศ. 2439) ความตอนหนึ่งว่า

> เพราะเห็นว่าคนผิดมักหลบหนีจากคำพิพากษา บรรพบุรุษของเราจึงด่วนสรุปว่ามีแต่คนผิดเท่านั้นที่กระทำเยี่ยงนั้นได้ ตามภาษิตที่ว่า 'ผู้หลบหนีคำพิพากษาคือผู้ที่ยอมรับว่าตนผิด' ด้วยเหตุนี้ ตามกฎหมายเดิม ผู้หลบหนีจากการพิจารณาความผิดจะถูกริบราชบาตรยกครัว แม้ว่าต่อมาเขาจะได้รับการพิสูจน์ว่าไม่มีความผิดก็ตาม....ในปัจจุบัน เรามีความเห็นที่ถูกต้องมากกว่านั้น และการเลี่ยงหรือหลบหนีจากกระบวนการยุติธรรมก็ดูเหมือนว่าจะได้รับผลอันเข้าที่เข้าทางโดยการบังคับใช้กฎหมายอาญามากกว่า...
> 
> 

โจเซฟ ฟาราห์ (อังกฤษ: Joseph Farah) นักเขียนและนักหนังสือพิมพ์ชาวอเมริกัน แสดงความเห็นเกี่ยวกับภาษิตนี้ว่า "ภาษิตนี้ค่อนข้างเป็นหลักการที่ประจักษ์ชัดในตัว ทว่า เพราะเราอาศัยอยู่ในยุคที่หลักการอันประจักษ์ชัดในตัวถูกทำให้เคลือบคลุมมานักต่อนักแล้ว ภาษิตนี้จึงน่าจะได้รับการหยิบยกขึ้นมากล่าวอีกครั้ง..."

เชิงอรรถ
--------

1. 1 2  Legal Latin phrases and maxims, 2009 : Online.
2. ↑  John R. Stone, 2004 : Online.
3. 1 2  Joseph Farah, 2009 : Online.
4. ↑  HICKORY v. U S, 160 U.S. 408 (1896); n.d. : Online.  
"Our ancestors, observing that guilty persons usually fled from justice, adopted the hasty conclusion that it was only the guilty who did so, according to the maxim 'Fatetur facinus qui fugit judicium,' so that under the old law a man who fled to avoid being tried for felony forfeited all his goods, even though he were acquitted...In modern times more correct views have prevailed, and the evasion of or flight from justice seems now nearly reduced to its true place in the administration of the criminal law..."

อ้างอิง
-------

* *HICKORY v. U S, 160 U.S. 408 (1896).* (n.d.). [Online]. Available: <click>. (Accessed: 27 October 2009).
* John R. Stone. (2004). *The Routledge Dictionary of Latin Quotations: The Illiterati's Guide to Latin Maxims, Mottoes, Proverbs, and Sayings (Latin for the Illiterati).* [Online]. Available: <click>. (Accessed: 27 October 2009).
* Joseph Farah. (2009). *Why Obama's Evasion Means He's Unfit.* [Online]. Available: <click เก็บถาวร 2009-06-24 ที่ เวย์แบ็กแมชชีน>. (Accessed: 27 October 2009).
* *Legal Latin phrases and maxims.* (2009). [Online]. Available: <click เก็บถาวร 2009-12-12 ที่ เวย์แบ็กแมชชีน>. (Accessed: 27 October 2009).
**เบอร์มาบะซาร์** (อังกฤษ: Burma Bazaar, ทมิฬ: பர்மா பசார்; *ปรมา ปซาร*) เป็นปสานหรือตลาดของชุมชนผู้ลี้ภัยชาวพม่าในเมืองเจนไน ประเทศอินเดีย ตั้งอยู่ที่ปาร์รีส์คอร์เนอร์และเป็นหนึ่งในบรรดาพื้นที่ค้าขายที่ไม่มีการจัดการอย่างเป็นระบบหรือตลาดเทาหลายแห่งของเจนไน ปสานตั้งขึ้นในปี 1969 โดยรัฐบาลรัฐทมิฬนาฑู ตัวปสานตั้งอยู่ติดกับสถานีรถไฟเจนไนบีชในย่านจอร์จทาวน์

เบอร์มาบะซาร์ตั้งขึ้นโดยผู้ลี้ภัยชาวพม่าที่มีเชื้อสายชาวทมิฬ และหลบหนีออกจากประเทศพม่าในต้นทศวรรษ 1960 และรัฐบาลได้จัดสรรพื้นที่เพื่อรับผู้ลี้ภัยชาวทมิฬจากพม่านี้ในเจนไน ปสานบริหารงานโดยเบอร์มาทมิจาร์มรุมาลาร์จีสังฆัมนับตั้งแต่ปี 1966

การประมาณในปี 2017 ระบุว่าในเบอร์มาบะซาร์มีร้านค้าราว 600 ร้านและสร้างอาขีพให้กับผู้คนราว 5,000 คน

ดูเพิ่ม
-------

* อารับเบอร์
* ปสาน
* ย่านจอร์จทาวน์
* ถนนริตชี

สถานีย่อย:* flag ประเทศอินเดีย

อ้างอิง
-------

1. ↑  Venkat, Vidya (21 July 2008). "Grey markets, but never in the red". *The Hindu*. Chennai. คลังข้อมูลเก่าเก็บจากแหล่งเดิมเมื่อ 24 July 2008. สืบค้นเมื่อ 16 Mar 2014.
2. ↑  Muthiah, S. (2014). *Madras Rediscovered*. Chennai: EastWest. p. 334. ISBN 978-93-84030-28-5.
3. ↑  "Buzz hour". *The Hindu*. 9 May 2007. คลังข้อมูลเก่าเก็บจากแหล่งเดิมเมื่อ 23 March 2008. สืบค้นเมื่อ 16 Mar 2014.
4. ↑  Sanjay Vijayakumar, Sangeetha Kandavel (29 June 2017). "Chennai's grey markets remain fuzzy about GST". *The Hindu*. Chennai: The Hindu. สืบค้นเมื่อ 2 July 2017.

แหล่งข้อมูลอื่น
---------------

* Burma Bazaar's `win-win' proposal for Kollywood

พิกัดภูมิศาสตร์: 13°05′23″N 80°17′24″E﻿ / ﻿13.089772°N 80.290044°E﻿ / 13.089772; 80.290044
**"คำอธิษฐานด้วยน้ำตา"** เป็นซิงเกิลแรกของ จารุวัฒน์ เชี่ยวอร่าม หรือ โดม เดอะสตาร์ ประพันธ์เนื้อร้องโดย นาโต้ แต่งทำนองโดย kitty และเรียบเรียงโดย SOUL RHYTHM โดยเพลงนี้ยังถูกรวมในอัลบั้มของเหล่า *The Star 8*

มิวสิกวิดีโอ
------------

มิวสิกวิดีโอนี้ เผยแพร่ครั้งแรกในวันที่ 14 พฤษภาคม พ.ศ. 2555 ในรายการ 5Live ทางช่อง 5 ถ่ายทำกันที่ หมู่บ้านอารีย์ ซอย 5 มีป้อง-ณวัฒน์ กุลรัตนรักษ์ กับพลอย-รัตนรัตน์ เอื้อทวีกุล เรื่องราวในมิวสิควิดีโอเพลงนี้ เป็นคู่สามีภรรยากัน ป้องกับพลอยเพิ่งแต่งงานกันใหม่ ๆ ป้องทำหน้าที่สามีที่ดีคอยดูแลเทคแคร์พลอยเป็นอย่างดี ต่อมาหญิงสาวมีโรคประจำตัวและจากไปอย่างกระทันหัน ทำให้ชายหนุ่มเศร้าเสียใจ ไม่ว่าเวลาจะผ่านไปกี่ปีก็ยังไม่ลืมความรักในวันเก่า ๆ ที่มีสาว "พลอย" อยู่เคียงข้าง

ต่อมาเมื่อป้องอายุวัย 50 ปี ได้รับเค้กและการ์ดครบรอบวันแต่งงาน ที่พลอยสั่งไว้ให้ล่วงหน้าก่อนตาย พอป้องเปิดอ่านข้อความในการ์ดเท่านั้น ป้องก็ปล่อยน้ำตาไหลพราก ๆ

การตอบรับ
---------

เพลง "คำอธิษฐานด้วยน้ำตา" ได้อันดับ 1 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 28 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2555) | อันดับสูงสุด |
| --- | --- |
| อินเท็นซีฟวอท์ชท็อป 20 ชาร์ต เพลงไทยสากล | 1 |
| ซี้ดเอฟเอ็ม ชาร์ตท็อป 20 | 12 |
| อีเอฟเอ็ม ชาร์ต 94 ท็อป แอร์เพลย์ | 1 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 6 |
|

อ้างอิง
-------

1. ↑  มาแล้ว!! MV "คำอธิษฐานด้วยน้ำตา" ของ "โดม"
2. ↑  "คำอธิษฐานด้วยน้ำตา" Top 20 IW Chart Week 24/2012 เปิดทั้งหมด 253 ครั้ง (40 สถานีวิทยุใน กทมและปริมณฆล) by IW Research ครับ
3. ↑  "97.5 SEED CHART TOP 20 ประจำวันที่ 20 พฤษภาคม 2555". คลังข้อมูลเก่าเก็บจากแหล่งเดิมเมื่อ 2020-08-12. สืบค้นเมื่อ 2015-02-05.
4. ↑  เพลงฮิตติดชาร์ต ประจำสัปดาห์ เสาร์ 28 กรกฎาคม 2555
5. ↑  95.5 FM Virgin Hitz CHART TOP 40 Date 1/07/12
**ค่าดัชนีน้ำตาล** (glycemic index, glycaemic index) หรือ **GI** เป็นหน่วยวัดผลของคาร์โบไฮเดรตต่อระดับน้ำตาลในเลือด คาร์โบไฮเดรตจะแตกตัวอย่างรวดเร็วในระหว่างการย่อยอาหาร ให้กลูโคสเข้าสู่ระบบไหลเวียนโลหิตอย่างรวดเร็ว เรียกว่ามีค่า GI สูง; คาร์โบไฮเดรตจะแตกตัวอย่างช้าๆ ค่อยๆให้กลูโคสเข้าสู่ระบบไหลเวียนโลหิตอย่างสม่ำเสมอ เรียกว่ามีค่า GI ต่ำ สำหรับคนส่วนมาก อาหารที่มีค่า GI ต่ำมีประโยชน์ต่อสุขภาพอย่างยิ่ง แนวคิดที่พัฒนาโดย ดร. เดวิด เจ. เจนคินส์ (David J. Jenkins) และผู้ร่วมงาน ในปี ค.ศ. 1980–1981 ที่มหาวิทยาลัยโทรอนโต ในงานวิจัยของเขาค้นพบว่าเป็นอาหารที่ดีที่สุดกับผู้ป่วยเบาหวาน

ค่าดัชนีน้ำตาลต่ำแสดงให้เห็นถึงอัตราการย่อยอาหารและดูดซึมคาร์โบไฮเดรตของอาหารที่ช้ากว่าและอาจแสดงถึงการสกัดสารจากตับและขอบนอกของผลิตภัณฑ์ของการย่อยคาร์โบไฮเดรตที่ดีกว่าอีกด้วย ดัชนีน้ำตาลที่ต่ำกว่ามีผลถึงความต้องการอินซูลินที่ต่ำกว่า (แต่ไม่เสมอไป) และอาจควบคุมกลูโคสและของเหลวในเลือดในระยะยาวได้ดีขึ้น นอกจากนี้ยังพบว่าอาหารที่บริโภคร่วมกับอาหารชนิดอื่นในแต่ละมื้อ จะมีผลต่ออัตราการย่อยและทำให้ Gl ดั้งเดิมเปลี่ยนแปลงไป ค่าดัชนีอินซูลินอาจสามารถใช้ได้ด้วยเหมือนกัน ซึ่งค่าดัชนีอินซูลินเป็นการวัดผลตอบสนองอินซูลินต่ออาหารที่รับประทานเข้าไป

ผลของกลูโคสในเลือด ค่าดัชนีน้ำตาลสูงเปรียบเทียบกับค่าดัชนีน้ำตาลต่ำ
ค่าดัชนีน้ำตาลของอาหารถูกกำหนดตามพื้นที่ใต้เส้นโค้งผลตอบสนองกลูโคสในเลือดในเวลาสองชั่วโมง(AUC) ตามการรับประทานส่วนของคาร์โบไฮเดรตที่กำหนด (ทั่วไป 50 ก.) AUC ของอาหารที่นำมาทดสอบจะถูกหารโดย AUC ของอาหารมาตรฐาน (ใช้กลูโคสหรือขนมปังขาวซึ่งผลที่ได้จะได้ค่าที่ต่างกัน) และคูณด้วย 100 ค่าเฉลี่ย GI ถูกคำนวณจากข้อมูลที่เก็บมาจากคน 10 คน ทั้งอาหารมาตรฐานและอาหารที่ทดสอบที่ใช้ต้องมีคาร์โบไฮเดรตเท่ากัน และผลที่ได้ก็จะให้ระดับที่สัมพันธ์กันในอาหารทดสอบแต่ละชนิด

วิธีที่ใช้อยู่ในปัจจุบัน ได้ใช้กลูโคสเป็นอาหารอ้างอิง และให้กำหนดค่าดัชนีน้ำตาลของกลูโคสเป็น 100 เป็นการเริ่มต้นให้เป็นสากลที่ดีและทำให้ค่า GI สูงสุดมีค่าประมาณ 100 นอกจากนี้ ขนมปังขาวยังสามารถใช้เป็นอาหารอ้างอิงได้อีกด้วยแต่ให้ค่า GI ที่แตกต่างออกไป (ขนมปังขาว = 100, กลูโคส ? 140) สำหรับคนที่มีแหล่งคาร์โบไฮเดรตหลักเป็นขนมปังขาวซึ่งมีประโยชน์โดยตรงในการเปลี่ยนของการแทนที่ของอาหารหลักด้วยอาหารที่แตกต่างเป็นผลต่อผลตอบสนองกลูโคสในเลือดเร็วหรือช้ากว่า ข้อบกพร่องของระบบนี้คืออาหารอ้างอิงไม่ระบุไว้ชัดเจนและมาตราส่วน GI ขึ้นกับวัฒนธรรม

อ้างอิง
-------

1. ↑  DJ Jenkins *et al.* (1981). "Glycemic index of foods: a physiological basis for carbohydrate exchange." *Am J Clin Nutr* **34**; 362-366
2. ↑  ค่าดัชนีไกลเซมิก เก็บถาวร 2009-01-06 ที่ เวย์แบ็กแมชชีน วิภา สุโรจนะเมธากุล, สถาบันค้นคว้าและพัฒนาผลิตภัณฑ์อาหาร มหาวิทยาลัยเกษตรศาสตร์
3. ↑  Brouns *et al.* (2005). "Glycaemic index methodology." *Nutrition Research Reviews* **18**; 145-171
ค่าคงตัวความโน้มถ่วง| ค่าของ G | หน่วย |
| --- | --- |
| 6.67430(15)×10−11 | m3⋅kg–1⋅s–2 |
| 4.30091(25)×10−3 | pc⋅M⊙–1⋅(km/s)2 |

ค่าคงตัวความโน้มถ่วง *G* เป็นกุญแจของกฎความโน้มถ่วงสากลของนิวตัน
**ค่าคงตัวความโน้มถ่วงสากล** (อังกฤษ: Gravitational constant; **G**) ค่าคงตัวทางฟิสิกส์ที่ใช้ในการคำนวณแรงโน้มถ่วงระหว่างวัตถุ 2 วัตถุ มักจะปรากฏอยู่ในกฎความโน้มถ่วงสากลของเซอร์ไอแซก นิวตัน และในทฤษฎีสัมพัทธภาพทั่วไปของอัลเบิร์ต ไอน์สไตน์ รู้จักในอีกชื่อว่า**ค่าคงตัวนิวตัน**

กฎและค่าคงตัว
-------------

ตามกฎของความโน้มถ่วงสากล แรงดึงดูด (F) วัตถุทั้งสอง เป็นสัดส่วนโดยตรงกับมวลของวัตถุ (m และ m2), และเป็นสัดส่วนผกผันกำลังสองกับระยะห่าง (r) ระหว่างวัตถุ

{\displaystyle F=G{\frac {m\_{1}m\_{2}}{r^{2}}}\ }
ค่าคงตัวความโน้มถ่วงสากลเป็นค่าคงตัวทางฟิสิกส์ที่วัดด้วยความแม่นยำสูงได้ยาก โดยในปี 2010 CODATA ได้แนะนำค่าคงตัวความโน้มถ่วงสากล(กับค่าคลาดเคลื่อนในวงเล็บ) คือ

{\displaystyle G=6.67384(80)\times 10^{-11}\ {\rm {{m}^{3}\ {\rm {{kg}^{-1}\ {\rm {{s}^{-2}=6.67384(80)\times 10^{-11}\ {\rm {N}}\ {\rm {m^{2}}}\ {\rm {kg^{-2}}}}}}}}}}
ความคลาดเคลื่อนมาตรฐาน 1.2×10−4
**ค่างแว่นโฮส** (อังกฤษ: Miller's grizzled langur, Hose's langur, Gray leaf monkey) เป็นค่างชนิด *Presbytis hosei* มีขนบริเวนใบหน้าสีดำและมีขนปุกปุยสีขาวคล้ายสวมเสื้อคลุมตั้งแต่คางลงไปตลอดหน้าท้อง จมูกและริมฝีปากสีชมพู มีสีขาวเป็นวงรอบดวงตาคล้ายสวมแว่นตา มีหางยาว มีอุปนิสัยอยู่รวมกันเป็นฝูง

ค่างแว่นโฮสเป็นสัตว์ที่ตกอยู่ในสภาวะใกล้สูญพันธุ์ เนื่องจากถิ่นที่อยู่อาศัยในธรรมชาติถูกทำลายลงจากการบุกรุกตัดไม้ทำลายป่าของมนุษย์และไฟป่า รวมทั้งฆ่าเพื่อเอาหินบีซอร์ที่อยู่ในกระเพาะเพื่อใช้ในทำพิธีกรรมทางเวทมนตร์ตามความเชื่อ อันเนื่องจากค่างจะกินหินบีซอร์ลงไปเพื่อช่วยในการย่อยอาหาร โดยจะพบได้เฉพาะทางตะวันออกเฉียงเหนือของเกาะบอร์เนียว เกาะสุมาตรา เกาะชวา และคาบสมุทรมลายูเท่านั้น

ในต้นปี ค.ศ. 2012 ได้มีการค้นพบค่างชนิดนี้โดยบังเอิญผ่านทางกล้องวงจรปิดขณะที่พาฝูงลงมากินดินโป่งในพื้นที่ป่าดิบทางตะวันออกสุดของเกาะบอร์เนียว โดยคณะนักวิจัยชาวตะวันตกจากมหาวิทยาลัยไซมอนเฟรเซอร์ของแคนาดาที่เจตนาตั้งกล้องเพื่อบันทึกภาพของลิงอุรังอุตังและเสือดาว สร้างความตื่นตะลึงและยินดีเป็นอย่างมาก เนื่องจากไม่ได้มีรายงานพบค่างชนิดนี้ในธรรมชาติมานานมากจนเชื่อว่าสูญพันธุ์ไปแล้ว

อ้างอิง
-------

1. ↑  จาก IUCN (อังกฤษ)
2. ↑  เก็บถาวร 2012-01-21 ที่ เวย์แบ็กแมชชีน พบ "ค่าง" ที่เชื่อว่าสูญพันธุ์ไปนานที่อินโดนีเซีย จากผู้จัดการออนไลน์
3. ↑  รายการ *โลกยามเช้าโลกยามเช้าสุดสัปดาห์*: วันที่ 21 มกราคม พ.ศ. 2555
**แมตอดียา อันดอนอฟ แชนตอ** (มาซิโดเนีย: Методија Андонов Ченто) (17 สิงหาคม ค.ศ. 1902 – 24 กรกฎาคม ค.ศ. 1957) เป็นรัฐบุรุษยูโกสลาเวีย, ประธานาธิบดีคนแรกของขบวนการต่อต้านลัทธิฟาสซิสต์แห่งชาติปลดปล่อยมาซิโดเนียในสาธารณรัฐประชาชนของสหพันธรัฐยูโกสลาเวียหลังสงครามโลกครั้งที่สอง

ชีวิตในวัยเด็ก
--------------

แมตอดียา อันดอนอฟ เกิดที่ปรีเลปในมาตาสติว วาลาเยนของจักรวรรดิออตโตมัน เขาเป็นเด็กที่สุขภาพแข็งแรงคนเดียวของพ่อแม่เขา เพราะพี่น้องของเขาป่วยเป็นโรค บิดาของเขามาจากพาทวอร์ขณะที่แม่ของเขามาจากลูนิสเต ตอนเป็นเด็กเขาทำงานในไร่เพื่อเก็บเกี่ยวฝิ่นและยาสูบ ในช่วงวัยรุ่นเขาได้รับการยกย่องว่าเป็นนักกายบริหารยอดเยี่ยม เมื่อวันที่ 25 มีนาคม พ.ศ. 2473 เขาได้แต่งงานและมีลูกเท่ากัน 4 คน

ยุคหลังสงครามและเสียชีวิต
-------------------------

อนุสาวรีย์แมตอดียา อันดอนอฟ แชนตอที่จัตุรัสมาซิโดเนีย ในสโกเปีย
หลังจากที่เขาไม่เห็นด้วยกับนโยบายของยูโกสลาเวีย เขาถูกคุมขังโดยเจ้าหน้าที่ ในปีพ.ศ. 2489 เขาลาออกจากการทำงานให้กับยูโกสลาเวีย เขาเดินทางกลับไปที่ปรีเลป แต่ถูกจับอีกครั้งและถูกตัดสินจำคุกสิบสองปีในคุกเพราะได้ทำงานเพื่อให้ "ประเทศมาซิโดเนียเป็นอิสระ"

แมตอดียา อันดอนอฟ แชนตอเสียชีวิตที่บ้านของเขาเมื่อวันที่ 24 กรกฎาคม ค.ศ. 1957 หลังจากเจ็บป่วยจากการถูกทรมานในคุก

แหล่งข้อมูลอื่น
---------------

* Biography on Metodija Andonov-Čento เก็บถาวร 2007-09-29 ที่ เวย์แบ็กแมชชีน
* Andonov Goran

| * ด
* ค
* ก
ประธานาธิบดีแห่งนอร์ทมาซิโดเนีย |
| --- |
| ประธานสมัชชาประชาชนแห่งสาธารณรัฐสังคมนิยมมาซีโดเนีย (1945–1974) | 
* Socialist Republic of MacedoniaSocialist Republic of Macedonia แมตอดียา อันดอนอฟ แชนตอ
* Blagoja Fotev
* Vidoe Smilevski
* Dimče Stojanov
* Lazar Koliševski
* Ljupčo Arsov
* Vidoe Smilevski (second term)
* Mito Hadživasilev
* Nikola Minčev

 |
| ประธานาธิบดีแห่งสาธารณรัฐสังคมนิยมมาซีโดเนีย (1974–1991) | 
* Socialist Republic of MacedoniaSocialist Republic of Macedonia Vidoe Smilevski
* Ljupčo Arsov
* Angel Čemerski
* Blagoja Taleski
* Tome Bukleski
* Vančo Apostolski
* Dragoljub Stavrev
* เจซดีมีร์ บอลแดนสกี
* Vladimir Mitkov
* คิโล่ กรีกโล่

 |
| ประธานาธิบดีแห่งสาธารณรัฐมาซิโดเนีย (1991–2019)และแห่งนอร์ทมาซิโดเนีย (ตั้งแต่ 2019) | 
* คิโล่ กรีกโล่
* โบริส ไทกอสสกี
* บรางโค ครือเฟเอฟสกี
* ยอร์แก อีวานอฟ
* สแตวอ แปนดารอฟสกี Presidential Seal of RoMPresidential Seal of RoM

 |
**แมทธิว ปอล เลอ ทิสซิเอร์** (อังกฤษ: Matthew Paul Le Tissier; เกิด 14 ตุลาคม ค.ศ. 1968) เป็นอดีตนักฟุตบอลอาชีพชาวอังกฤษ เกิดในเกิร์นซีย์ เขาเล่นให้ทีมชาติอังกฤษ 8 นัด

เลอ ทิสซิเอร์ใช้เวลาตลอดอาชีพการค้าแข้งของเขากับเซาแทมป์ตันก่อนจะหันไปเล่นฟุตบอลนอกลีกในปี ค.ศ. 2002 เขาได้รับความรักเป็นพิเศษจากแฟน ๆ ของเซาแทมป์ตันที่เรียกเขาว่า "Le God"

เลอ ทิสซิเอร์เป็นกองกลางตัวรุกที่มีเทคนิคและทักษะที่ยอดเยี่ยม เขาเป็นดาวยิงสูงสุดตลอดกาลอันดับ 2 ของเซาแทมป์ตันรองจาก มิก แชนนอน และได้รับการโหวตให้เป็นนักฟุตบอลดาวรุ่งแห่งปีของพีเอฟเอ ในปี ค.ศ. 1990 เขาเป็นกองกลางคนแรกที่ยิงได้ 100 ประตูในพรีเมียร์ลีก เขามีความโดดเด่นในด้านการยิงลูกโทษ

หลังจากแขวนสตั๊ดแล้ว เลอ ทิสซิเอร์ก็กลายเป็นผู้เชี่ยวชาญด้านฟุตบอล และทำงานเป็นผู้ร่วมอภิปรายในรายการ *Soccer Saturday* ของสกายสปอร์ต จนถึงเดือนสิงหาคม ค.ศ. 2020 ในปี ค.ศ. 2011 เขาได้เป็นประธานสโมสรกิตติมศักดิ์ของเกิร์นซีย์ ซึ่งเป็นสโมสรในบ้านเกิดของเขา เขาได้โพสต์หลายโพสต์บนโซเชียลมีเดียเกี่ยวกับโควิด-19 และการรุกรานยูเครนของรัสเซียในปี ค.ศ. 2022 ซึ่งได้รับเสียงวิพากษ์วิจารณ์

ระดับสโมสร
----------

### เริ่มต้นอาชีพ

เลอ ทิสซิเอร์เกิดที่เกิร์นซีย์ ดินแดนภายใต้อธิปไตยของสหราชอาณาจักร และเล่นฟุตบอลเยาวชนบนเกาะกับ Vale Recreation ระหว่างอายุ 7 ถึง 16 ปี ตอนอายุ 15 ปี เขาได้ทดสอบฝีเท้ากับออกซฟอร์ดยูไนเต็ด แต่ก็ไม่มีอะไรเกิดขึ้น

### เซาแทมป์ตัน

อ้างอิง
-------

1. ↑  "Matt Le Tissier". England Football Online. สืบค้นเมื่อ 7 July 2018.
2. ↑  "Matthew Le Tissier: Overview". Premier League. สืบค้นเมื่อ 4 June 2020.
3. ↑  Jenson, Pete (14 August 2012). "Matt Le Tissier: 'Le God' preaches new gospel for coaches". *The Independent*. เก็บจากแหล่งเดิมเมื่อ 12 May 2022. สืบค้นเมื่อ 15 August 2021.
4. ↑  "Matthew Le Tissier". *Sports Illustrated*. คลังข้อมูลเก่าเก็บจากแหล่งเดิมเมื่อ 9 February 2010. สืบค้นเมื่อ 23 February 2016. On his day the mercurial midfielder-cum-striker can beat players for fun, score goals from seemingly impossible situations and display sheer brilliance.
5. ↑  "Masters from the penalty spot". *uefa.com*. 17 August 2013. สืบค้นเมื่อ 1 September 2020.
6. ↑  Stokel-Walker, Chris (7 April 2022). "Big pharma and social media: how Matt Le Tissier fell into the conspiracy theory trap". *inews*. สืบค้นเมื่อ 9 April 2022.
7. ↑  "Succeeding was hard - Le Tissier". BBC. 25 March 2009. สืบค้นเมื่อ 9 January 2014.
**ค่างสะโพกขาว** (อังกฤษ: Delacour's langur, Delacour's leaf monkey; ชื่อวิทยาศาสตร์: *Trachypithecus delacouri*) ค่างชนิดหนึ่ง

มีรูปร่างหน้าตาเหมือนกับค่างชนิดอื่น ๆ ที่พบในภูมิภาคอินโดจีน ขนตามลำตัวเป็นสีดำสนิท มีลักษณะเด่นคือ มีขนสีขาวปกคลุมตามลำตัวตั้งแต่มุมปากถึงใบหู หางยาว ขนหางของค่างสะโพกขาวจะแตกต่างไปจากค่างชนิดอื่น คือ ยาวและฟูคล้ายหางของกระรอกมีขนสีขาวปกคลุมบริเวณสะโพกลงมาจนถึงเหนือหัวเข่า ลูกที่เกิดใหม่มีขนสีทองเหมือนเช่นค่างชนิดอืนที่อยู่ในสกุล *Trachypithecus* ทั่วไป

มีความยาวลำตัวและหัว 55-83 เซนติเมตร ความยาวหาง 81-86 เซนติเมตร ปัจจุบัน ค่างสะโพกขาวพบได้เพียงแค่ป่าลึกทางตอนเหนือของเวียดนามเท่านั้น มีพฤติกรรมมักอาศัยรวมกันเป็นฝูงเล็ก ๆ ประมาณ 3-6 ตัว ออกหากินในเวลากลางวัน กินใบไม้ชนิดต่าง ๆ เป็นอาหาร อาศัยอยู่บนต้นไม้สูงมากจากพื้น โดยหลับนอนตามถ้ำหรือที่ปลอดภัยตามหุบเขาหรือเทือกเขาหินปูน ข้อมูลทางวิชาการเกี่ยวกับค่างชนิดนี้ยังมีอยู่น้อยมาก เนื่องจากหายากและจำนวนประชากรลดลงอย่างรวดเร็ว ซึ่งปัจจุบัน เชื่อว่ามีจำนวนประชากรเหลือน้อยกว่า 320 ตัวเท่านั้นเอง

อ้างอิง
-------

1. ↑  Nadler, T. Xuan Canh, L. Ngoc Thanh, V. & Khac Quyet, L. (2008). *Trachypithecus delacouri*. In: IUCN 2008. IUCN Red List of Threatened Species. Downloaded on 4 January 2009.
2. ↑  ชุติอร กาญวัฒนกิจ. *สัตว์เลี้ยงลูกด้วยนมในประเทศไทยและภูมิภาคอินโดจีน*. กรุงเทพฯ : กองทุนสัตว์ป่าโลก. สำนักงานประเทศไทย, 2543. 256 หน้า. หน้า 36-37. ISBN 974-87081-5-2

คอมมอนส์ มีภาพและสื่อเกี่ยวกับ:  
***Trachypithecus delacouri***

แหล่งข้อมูลอื่น
---------------

* เก็บถาวร 2010-07-25 ที่ เวย์แบ็กแมชชีน

 ข้อมูลที่เกี่ยวข้องกับ Trachypithecus delacouri ที่วิกิสปีชีส์
**ธรรมทายาทสูตร** หรือ **ธัมมทายาทสูตร** เป็นพระสูตรในพระสุตตันตปิฎก หมวดมัชฌิมนิกาย หมวดมูลปัณณาสก์ อยู่ในวรรคคือ มูลปริยายวรรค สมเด็จพระสัมมาสัมพุทธเจ้าทรงแสดงพระสูตรนี้ แก่พระภิกษุทั้งหลาย ณ วัดเชตวันมหาวิหาร ที่สร้างโดยท่านอนาถบิณฑิกเศรษฐีในนครสาวัตถี โดยสมเด็จพระบรมศาสนาทรงสั่งสอนด้วยความเอ็นดู ให้ภิกษุทั้งหลายเป็นธรรมทายาทของพระองค์ อย่าได้เป็นอามิสทายาทของพระองค์ จากนั้น พระสารีบุตร อัครสาวกได้แสดงธรรมต่อถึงหนทางในการปฏิบัติธรรม เพื่อยังให้เกิดความสงัดขึ้นแก่ตน และอริยมรรคมีองค์ 8 อันเป็นหนทางแห่งการดับทุกข์

ที่มา
-----

ปปัญจสูทนี อรรถกถามัชฌิมนิกาย ได้พรรณนาเหตุเกิดขึ้นของพระสูตรนี้ว่า มหาชนได้ถวายสักการะลาภสักการะเป็นอันมากเแก่พระพุทธองค์ อันเป็นอานิสงส์ที่พระศาสดาได้ทรงสั่งสมทานบารมี ให้บริบูรณ์แล้ว ตั้ง 4 อสงไขย บรรดาพระภิกษุทั้งหลายก็พลอยได้รับลาภสักการะนั้นด้วย 

อย่างไรก็ตาม เมื่อภิกษุบางประเภทได้รับอานิสงส์จากการที่มหาชนถวายสักการะพระศาสดา จนกลายเป็นผู้ติดในปัจจัย แต่โดยที่พระตถาคตไม่สามารถจะบัญญัติสิกขาบท ห้ามว่าปัจจัยเป็นของไม่สมควร จึงทรงแสดงธรรมทายาทปฏิปทา ซึ่งจักเป็นเหมือนการบัญญัติสิกขาบทแห่งกุลบุตรทั้งหลายผู้ใคร่ต่อการศึกษา 

โดยตรัสยกตัวอย่างว่า พระองค์ฉันพระกระยาหารเหลือ ภิกษุ ๒ รูปหิวเป็นกำลังมาเฝ้าพระองค์ก็ทรงอนุญาตว่า ถ้าจะฉันก็ฉันได้ ถ้าไม่ฉันก็จะทรงเททิ้ง พระภิกษุรูปหนึ่งทนหิว ไม่ฉัน ด้วยระลึกถึงพระพุทธพจน์ที่ให้รับมรดกธรรม ไม่รับมรดกอามิส แต่อีกรูปหนึ่งฉันอาหารที่เหลือนั้น พระบรมศาสดาจึงตรัสว่า ทรงสรรเสริญภิกษุที่ยอมหิวมากกว่า

เนื้อความโดยย่อ
---------------

สมเด็จพระสัมมาสัมพุทธเจ้า ทรงตรัสแก่ภิกษุทั้งหลายว่า "ดูก่อนภิกษุทั้งหลาย เธอทั้งหลายจงเป็นธรรมทายาท อย่าเป็นอามิสทายาท ของเราตถาคตเลย"  จากนั้น พระสารีบุตรได้แจกแจงต่อจากพระศาสดาว่า ภิกษุผู้เป็นอามิสทายาท ย่อมถูกตำหนิด้วยเหตุ 3 ประการ คือ 1.ไม่ศึกษาความสงัดตามพระศาสดา 2.ไม่ละธรรมที่พระศาสดาตรัสให้ละ 3. มักมาก ย่อหย่อน ตกอยู่ในอำนาจนิวรณ์ 5  ภิกษุผู้เป็นธรรมทายาทของพระศาสดา ได้รับสรรเสริญ 3 ประการ คือ 1. ศึกษาความสงัด ตามพระศาสดา 2.ละธรรมที่พระศาสดาตรัสให้ละ 3.ไม่มักมากในลาภ ไม่เป็นผู้ย่อหย่อน ไม่ตกอยู่ในอำนาจนิวรณ์ 5 (ธรรมทายาทสูตร) 17/207/14  ธรรมอันลามกได้แก่ โลภะ โทสะ ผูกโกรธ ริษยา ตระหนี่ มายาโอ้อวด หัวดื้อ แข่งดี ถือตัว ดูหมิ่น มัวเมา เลินเล่อ ภิกษุอาศัยข้อปฏิบัติอันเป็นทางสายกลาง คือ อริยมรรคมีองค์ 8 เพื่อละธรรมอันลามกเหล่านั้น

อ้างอิง
-------

1. ↑  มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร หน้า 202 - 210
2. ↑  พระไตรปิฎกมหามกุฏราชวิทยาลัย. ปปัญจสูทนี อรรถกถามัชฌิมนิกาย, ธรรมทายาทสูตร หน้า 211
3. ↑  พระไตรปิฎกมหามกุฏราชวิทยาลัย. ปปัญจสูทนี อรรถกถามัชฌิมนิกาย, ธรรมทายาทสูตร หน้า 213
4. ↑  สุชีพ ปุญญานุภาพ. (2550) หน้า 206 - 207
5. ↑  มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร หน้า 202
6. ↑  มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร หน้า 206
7. ↑  มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร หน้า 207
8. ↑  มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร หน้า 209

บรรณานุกรม
----------

* พระไตรปิฎกมหามกุฏราชวิทยาลัย. พระสุตตันตปิฎก มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร
* พระไตรปิฎกมหามกุฏราชวิทยาลัย. ปปัญจสูทนี อรรถกถามัชฌิมนิกาย มูลปัณณาสก์ เล่ม 1 ภาค 1,
* สุชีพ ปุญญานุภาพ. (2550). พระไตรปิฎกฉบับประชาชน. กรุงเทพมหานคร. กรมการศาสนา กระทรวงวัฒนธรรม.

ตัวบท
-----

ธรรมทายาทสูตร

Dhammadayada Sutta
ในสาธารณรัฐโรมัน **ผู้เผด็จการ** คือ "แมจิสเทรตวิสามัญ" (magistratus extraordinarius) โดยมีอำนาจเด็ดขาดในการดำเนินภาระนอกเหนือจากแมจิสเทรตสามัญ (magistratus ordinarius) ตำแหน่งผู้เผด็จการเป็นการประดิษฐ์กฎหมายที่เดิมชื่อ Magister Populi (นายประชาชน) คือ นายแห่งกองทัพพลเมือง คำนี้มาจากคำว่า dicto หมายถึง สั่งการ

วุฒิสภาโรมันผ่านกฤษฎีกาวุฒิสภา (senatus consultum) อนุญาตกงสุลให้เสนอชื่อผู้เผด็จการ ซึ่งเป็นข้อยกเว้นเดียวของหลักมีผู้ดำรงตำแหน่งเดียวกันหลายคน (collegiality) และความรับผิดชอบ (ความรับผิดทางกฎหมายสำหรับการกระทำในตำแหน่ง) ตามกฎหมายโรมัน มีผู้ได้รับแต่งตั้งคนเดียว และเป็นแมจิสเทรตสูงสุด ไม่มีความรับผิดทางกฎหมายสำหรับการกระทำในตำแหน่ง มีลิกเตอร์ (องครักษ์) 24 คนรับใช้ อนุญาตให้มีผู้เผด็จการได้คนเดียว เนื่องจากมีอำนาจสิทธิ์ขาดใหญ่ (imperium magnum) ซึ่งสามารถลบล้าง ปลดหรือประหารชีวิตคุรูเลแมจิสเทรต (curule magistrate) ซึ่งถืออำนาจสิทธิ์ขาดได้

มีผู้เผด็จการหลายแบบแตกต่างกันตามสาเหตุการสถาปนา รูปแบบที่พบบ่อยที่สุด และที่สัมพัน์กับผู้เผด็จการโรมันมากที่สุด คือ rei gerundae causa "เพื่อจัดการปัญหา" ซึ่งแทบทุกครั้งเกี่ยวข้องกับการนำกองทัพเข้าสู่สมรภูมิและเจาะจงข้าศึกให้รบ มีผู้เผด็จการอย่างน้อยหนึ่งคนได้รับกำหนดให้เป็น seditionis sedandae et rei gerundae causa "เพื่อกำราบการกบฏและจัดการปัญหา" ผู้เผด็จการยังได้รับแต่งตั้งให้ทำหน้าที่ปกครองหรือทางศาสนา เช่น จัดการเลือกตั้ง (omitiorum habendorum causa เป็นรูปแบบผู้เผด็จการที่พบบ่อยที่สุดเป็นอันดับสอง) หรือการตอกตะปูเข้าเทวสถานจูปิเตอร์อ็อปติมัสแม็กซิมัสเพื่อยุติโรคติดต่อร้ายแรง (clavi figendi causa)

โรมันเลิกตั้งผู้เผด็จการหลังยุคสงครามพิวนิกครั้งที่สอง มีการฟื้นฟูตำแหน่งระหว่างสงครามกลางเมืองโรมันโดยลูเซียส คอร์นีเลียส ซุลลา เฟลิกซ์ จูเลียส ซีซาร์ยังได้รับแต่งตั้งเป็นผู้เผด็จการในหลายโอกาส จักรพรรดิโรมันเลี่ยงการใช้ยศดังกล่าวเพื่อเลี่ยงคำตำหนิที่ตามมาซึ่งเป็นผลของผู้เผด็จการสองคนหลังสุดนี้

อ้างอิง
-------

1. ↑  *Oxford Companion to Classical Civilization* (1998) Hornblower and Spawforth, eds.:Oxford p.219.
2. ↑  Andrew Lintott, *The Constitution of the Roman Republic* (Oxford University Press, 1999), p. 110 online. Moreover, the perception that the dictator was a *praetor maximus* (supreme praetor) apparently results from confusion about a fragmentary inscription, and a passage in Livy, that imply that, on one occasion, the title-holder acted as *dictator*; see Lintott, *Constitution* p. 104, especially note 47.
**โรงเรียนวัดโปรยฝน** ตั้งอยู่คลองสิบเอ็ด  ตำบลหนองสามวัง อำเภอหนองเสือ จังหวัดปทุมธานี

ประวัติ
-------

โรงเรียนวัดโปรยฝน ตั้งอยู่หมูที่ 11 ตำบลหนองสามวัง อำเภอหนองเสือ จังหวัดปทุมธานี จัดตั้งเมื่อวันที่ 1 เมษายน พ.ศ. 2477 ใช้ชื่อว่า "โรงเรียนประชาบาลหนองสามวัง 1 (วัดโปรยฝน) "โดยการดำเนินงานของนายเฉลียว ทะยานศิลป์ ศึกษาธิการอำเภอหนองเสือ มีครู 3 คนคือ นายห่วง เพาะบุญ (ครูใหญ่) นายไล้ แซ่โง้ว และนายพูน เพาะบุญ ซึ่งอยู่ในความอุปการะของพระอธิการเพชร เจ้าอาวาสวัดโปรยฝน ได้อนุญาตให้ใช้ศาลาการเปรียญเป็นสถานที่เรียน

ต่อมาในวันที่ 12 มีนาคม พ.ศ. 2513 คุณสนาน อมาตยกุล ได้มอบที่ดินพร้อมโฉนด จำนวน 6 ไร่ ให้ก่อสร้างอาคารเรียนแบบ ป.1ข จำนวน 4 ห้องเรียน ก่อสร้างแล้วเสร็จเมื่อวันที่ 18 ธันวาคม พ.ศ. 2513 ปัจจุบันโรงเรียนวัดโปรยฝน มีครู 9 คน นักการภารโรง 1 คน เปิดทำการสอนตั้งแต่ชั้นอนุบาลปีที่ 1 ถึงชั้นประถมศึกษาปีที่ 6 จำนวนนักเรียนทั้งสิ้น 166 คน มีข้าราชการและลูกจ้าง จำนวน 10 คน อัตราจ้าง จำนวน 3 คน

สัญลักษณ์ประจำโรงเรียน
----------------------

* สีประจำโรงเรียน ส้ม – ดำ
* คำขวัญ เรียนดี กีฬาเด่น เน้นคุณธรรม นำสังคมไทย ไกลยาเสพย์ติด

รายนามผู้อำนวยการโรงเรียน
-------------------------

| รายนามผู้อำนวยการโรงเรียน |
| --- |
|
| ลำดับ | ชื่อ | ตำแหน่ง | วาระการดำรงตำแหน่ง |
| 1. | นายห่วง เพาะบุญ | ครูใหญ่ | 1 เมษายน พ.ศ. 2477 - |
| 2. | ชัยวัฒน์ จันทัน | ผู้อำนวยการโรงเรียน | พ.ศ. 2544 |
| 3. | นายสมศักดิ์ รอดคง | ผู้อำนวยการโรงเรียน | 08 สิงหาคม พ.ศ. 2555 - 28 พฤษภาคม พ.ศ. 2560 |
| 4. | นายปิยราช สืบเชื้อวงค์ | ผู้อำนวยการโรงเรียน | 28 พฤษภาคม พ.ศ. 2560 - ปัจจุบัน |
|

ผู้อำนวยก่อนหน้าไม่ทราบนาม

อาคารและสิ่งก่อสร้าง
--------------------

### อาคารเรียน

1) อาคารเรียนแบบป.1ข ขนาด 4 ห้องเรียน จำนวน 1 หลัง

2) อาคารเรียนแบบป.1ข ขนาด 5 ห้องเรียน จำนวน 1 หลัง

3) อาคารเรียนแบบสปช.105/2526 ขนาด 3 ห้องเรียน จำนวน 1 หลัง

### อาคารประกอบ

1) อาคารเอนกประสงค์ แบบ 312 จำนวน 1 หลัง

2) อาคารโรงอาหาร(โรงเรียนจัดสร้างเอง) จำนวน 1 หลัง

3) ส้วมแบบกรมสามัญ 401 ขนาด 5 ที่นั่ง จำนวน 2 หลัง

4) ส้วมแบบสปช.601/26 ขนาด 4 ที่นั่ง จำนวน 1 หลัง

### บ้านพักครู

1) บ้านพักครูแบบกรมสามัญ จำนวน 2 หลัง

2) บ้านพักครูโรงเรียนจัดสร้างเอง จำนวน 1 หลัง

### ลานกีฬาเอนกประสงค์

1) ลานกีฬาเอนกประสงค์แบบกรมพลศึกษา จำนวน 1 สนาม

รางวัลและผลงาน
--------------

สถานที่ไกล้เคียง
----------------

* วัดโปรยฝน

โรงเรียนพี่น้อง
---------------

อ้างอิง
-------

1. ↑
2. ↑
3. ↑
**ยาสุอากิ ไอดะ** (ญี่ปุ่น: 会田 安明; 10 กุมภาพันธ์ 1747 – 26 ตุลาคม 1817) หรืออีกชื่อหนึ่งคือ **ไอดะ ซันซาเอมง** (ญี่ปุ่น: 会田算左衛門, あいだ さんざえもん) เป็นนักวาซังในยุคเอโดะ

ชีวประวัติ
----------

เกิดเมื่อวันที่ 10 กุมภาพันธ์ 1747 ในเมืองโมงามิจังหวัดยามางาตะ และได้เรียนเลขคณิตนากานิชิริว แล้วก็ย้ายไปเอโดะ โดยตอนนั้นใช้ชื่อว่า ฮิโกสุเกะ ซูซูกิ (鈴木 彦助) และทำงานเกี่ยวกับ การควบคุมน้ำท่วมที่แม่น้ำโทเนะ ในเวลานั้นสำนักของทากากาซึ เซกิเป็นผู้เป็นใหญ่ในวงการวาซัง ไอดะเองก็ได้พยายามขอเป็นศิษย์ของเซกิด้วย แต่ก็ไม่สำเร็จและเกิดความขัดแย้งขึ้น ในที่สุดเขาก็เลยได้ตั้งสำนักวาซังขอตัวเองขึ้น ชื่อว่า ไซโจริว (最上流, さいじょうりゅう) ซึ่งตั้งตามชื่อแม่น้ำโมงามิ (ซึ่งชื่อเขียนคันจิเป็น 最上 เหมือนกัน แต่อ่านแบบองโยมิ) ที่ไหลผ่านบ้านเกิดของเขา

เขาเสียชีวิตในอาซากูซะ เมื่อวันที่ 26 ตุลาคม 1817

อ้างอิง
-------

1. ↑  Smith, David. (1914). **A History of Japanese Mathematics,* p. 188.* , p. 188, ที่ Google Books
2. ↑  川北朝鄰（1908年), 10頁

แหล่งข้อมูลอื่น
---------------

* O'Connor, John J.; Robertson, Edmund F. "ยาซูอากิ ไอดะ", *MacTutor History of Mathematics archive*, University of St Andrews.

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* เยอรมนี
* สหรัฐ
* ญี่ปุ่น

 |
| ฐานข้อมูลทางวิทยาศาสตร์ | 
* CiNii (Japan)
* zbMATH

 |
| อื่น ๆ | 
* Faceted Application of Subject Terminology
* Social Networks and Archival Context
* SUDOC (France)
	+ 1

 |
**โยชิโนริ โอซูมิ** (ญี่ปุ่น: 大隅 良典, อักษรโรมัน: *Yoshinori Ohsumi*) เป็นนักชีววิทยาสาขาเซลล์และอาจารย์ชาวญี่ปุ่น ได้รับรางวัลโนเบลสาขาสรีรวิทยาหรือการแพทย์ในปี 2016 จากการศึกษากลไกการกินตัวเองของเซลล์ (Autophagy) อันเป็นเป็นกลไกที่ทำลายและรีไซเคิลของเสียระดับเซลล์ภายในร่างกาย กลไกนี้จะทำงานเมื่อมนุษย์ทำการอดอาหารเป็นเวลาระยะเวลาหนึ่งแล้วแต่บุคคล ซึ่งทำให้ความเสี่ยงต่อโรคภัยลดลง 

โอซูมิเกิดเมื่อปี 1945 ที่นครฟูกูโอกะ จังหวัดฟูกูโอกะ จบการศึกษาระดับปริญญาตรีวิทยาศาสตร์บัณฑิตเมื่อปี 1967 และจบการศึกษาระดับปริญญาเอกวิทยาศาสตรดุษฎีบัณฑิตเมื่อปี 1974 จากมหาวิทยาลัยโตเกียว จากนั้นทำงานวิจัยที่มหาวิทยาลัยร็อกเกอะเฟลเลอร์ นครนิวยอร์ก ระหว่างปี 1974–77 จากนั้น เขาเกินทางกลับญี่ปุ่นในปี 1977 แล้วทำงานที่มหาวิทยาลัยโตเกียวในฐานะนักวิจัย เขาได้รับแต่งตั้งเป็นอาจารย์ในปี 1986 และได้ตำแหน่งรองศาสตราจารย์ในปี 1988 ต่อมาเขาย้ายไปทำงานที่สถาบันชีววิทยาพื้นฐานแห่งชาติ และได้รับแต่งตั้งเป็นศาสตราจารย์

โยชิโนริ โอซูมิ เป็นชาวญี่ปุ่นคนที่ยี่สิบห้าที่ได้รับรางวัลโนเบล

อ้างอิง
-------

1. ↑  "Yoshinori Ohsumi – Nobel Lecture: Autophagy – an Intracellular Recycling System". *Nobel Prize*. December 7, 2016. สืบค้นเมื่อ January 15, 2018.
2. ↑  ผู้จัดการออนไลน์. รู้จักไหม... "กลไกกลืนกินตัวเอง" ผลงานรางวัลโนเบลแพทย์ 3 ต.ค. 2559
3. ↑  Yoshinori Ohsumi's แม่แบบ:ORCID
**ตุลลุส ฮ็อสตีลิอุส** (ละติน: *Tvllvs Hostilivs*) เป็นบุคคลในตำนานซึ่งได้รับเลือกตั้งเป็นกษัตริย์องค์ที่ 3 แห่งโรม ขึ้นชื่อว่าเป็นกษัตริย์ชาญสงคราม เขาสามารถพิชิตเมืองอัลบาล็องกา (Alba Longa) และนำอัลบาล็องกาเป็นเมืองบริวารของกรุงโรม ต่อมา แมติอุส ฟุแฟติอุส (Metivs Fvfetivs) ผู้เผด็จการของอัลบาล็องกาได้ทรยศกรุงโรม ตุลลุสจึงสั่งให้ทำลายเมืองอัลบาล็องกาและกวาดต้อนผู้คนจากอัลบาล็องกาทั้งหมดไปยังกรุงโรม พวกเขาได้ตั้งรกรากที่โรมและกลายเป็นพลเมืองโรมัน นอกจากนี้ เขายังทำสงครามกับเมืองฟีเดไน (Fidenae) และเมืองเวยี (Veii) ตลอดจนทำสงครามต่อต้านเผ่าชนเซไบน์ (Sabine)

ตามบันทึกของลิวี กษัตริย์ตุลลุสเป็นกษัตริย์ที่ไม่ค่อยเชื่อในสิ่งศักดิ์สิทธิ์ เขาไม่ค่อยจะประกอบพิธีกรรมทางศาสนามากนักเนื่องจากคิดว่าเป็นเรื่องที่ไม่จำเป็นสำหรับกษัตริย์ ในสมัยของเขา กรุงโรมต้องประสบกับเหตุการณ์ตามคำที่มีผู้ได้ทำนายไว้ ในระหว่างที่มีพีธีกรรมเก้าวันบนยอดอัลบา ก็ได้เกิดหินถล่มขึ้นขึ้นที่ภูเขาแห่งนั้นและส่งเสียงดังไปถึงยอดเขา ซึ่งถูกตีความว่าชาวอัลบาล้มเหลวการอุทิศต่อเทพเจ้า นำมาซึ่งโรคระบาดร้ายแรงทั่วกรุงโรม กษัตริย์ตุลลุสป่วยและเริ่มมีความเชื่อในเรื่องสิ่งศักดิ์สิทธิ์ ตุลลุสมีบัญชาให้ทำพิธีบวงสรวงแก่เทพจูปิเตอร์ แต่ตุลลุสก็ไม่ได้ประกอบพิธีอย่างถูกต้อง ตัวเขาและบ้านของเขาถูกฟ้าผ่าจนเป็นเถ้าถ่าน

อ้างอิง
-------

1. ↑  Livy, *Ab urbe condita*, 1:22 "He was not only unlike the last king, but he was a man of more warlike spirit even than Romulus, &c."
2. ↑  Livy, *Ab urbe condita*, 1:22-30
3. ↑  Livy, *Ab urbe condita*, 1:27, 30
4. ↑  Livy, *Ab urbe condita*, 1:31

| * ด
* ค
* ก
กษัตริย์แห่งโรม |
| --- |
| 
* โรมุลุส (753–717 ก่อน ค.ศ.)
* นุมา ป็อมปิลิอุส (717–673 ก่อน ค.ศ.)
* ตุลลุส ฮ็อสตีลิอุส (673–642 ก่อน ค.ศ.)
* อังกุส มาร์กิอุส (642–617 ก่อน ค.ศ.)
* ลูกิอุส ตาร์กวินิอุส ปริสกุส (616–579 ก่อน ค.ศ.)
* แซร์วิอุส ตุลลิอุส (578–535 ก่อน ค.ศ.)
* ลูกิอุส ตาร์กวินิอุส ซุแปร์บุส (535–510/509 ก่อน ค.ศ.)

 |
**คำสั่งคอมมานโด** (เยอรมัน: *Kommandobefehl*) เป็นคำสั่งที่ได้ถ่ายทอดโดยอดอล์ฟ ฮิตเลอร์ เมื่อวันที่ 18 ตุลาคม ค.ศ. 1942 ได้ประกาศว่า เมื่อหน่วยรบคอมมานโดของฝ่ายสัมพันธมิตรทั้งหมดได้เผชิญหน้ากับกองกำลังเยอรมันในยุโรปและแอฟริกาสมควรจะต้องถูกสังหารทันทีโดยไม่ต้องขึ้นศาล แม้พวกเขาจะอยู่ในชุดเครื่องแบบที่เหมาะสมหรือได้พยายามที่จะยอมจำนน หน่วยคอมมานโดหรือกลุ่มขนาดเล็กของหน่วยคอมมานหรือหน่วยที่มีลักษณะคล้ายคลึง, สายลับ, และผู้ก่อวินาศกรรมไม่ได้อยู่ในเครื่องแบบที่เหมาะสมซึ่งได้ตกอยู่ในเงื้อมมือของกองกำลังทหารเยอรมันโดยวิธีการอื่นๆนอกเหนือจากการสู้รบโดยตรง (ผ่านทางตำรวจในดินแดนที่ยึดครอง,สำหรับตัวอย่าง),จะถูกมอบทันทีให้กับหน่วยซีแชร์ไฮท์สดีนสท์ (SD,หน่วยบริการความปลอดภัย) คำสั่งถูกใช้งานอย่างลับ ๆ โดยหากไม่ทำตามก็จะถือว่าเป็นความประมาทเลินเล่อซึ่งสามารถต้องโทษได้ตามกฎหมายทหารเยอรมัน นี่คือส่วนที่สองของข้อเท็จจริง "คำสั่งคอมมานโด", ผู้ที่เริ่มออกคำสั่งเป็นคนแรกโดยจอมพลแกร์ด ฟอน รุนด์ชเตดท์ เมื่อวันที่ 21 กรกฎาคม ค.ศ. 1942 ได้ประกาศว่า พลทหารโดดร่มที่จับกุมมาได้ควรจะส่งมอบทันทีให้กับหน่วยเกสตาโพภายหลังสงครามโลกครั้งที่สอง,ที่การพิจารณาคดีเนือร์นแบร์ก,คำสั่งคอมมานโดได้ถูกพบว่าเป็นการละเมิดกฏหมายสงครามโดยตรง,และเจ้าหน้าที่ทหารเยอรมันผู้ที่ได้ดำเนินการประหารชีวิตที่ผิดกฏหมายภายใต้คำสั่งคอมมานโดได้ถูกตัดสินว่ามีความผิดในข้อหาอาชญากรรมสงคราม

อ้างอิง
-------

1. ↑  *USGPO Translation of order*, UK: UWE, คลังข้อมูลเก่าเก็บจากแหล่งเดิมเมื่อ 2007-06-18.
2. ↑  "The Commando Order", *History learning site*, UK.
3. ↑  *CAB/129/28*, British National Archives, ... under which parachutists who were taken prisoner not in connection with battle actions were to be transferred to the Gestapo by whom they were, in fact, killed.
**พระตำหนักสระแก้ว** โบราณสถานประเภทพระตำหนักร้างซึ่งตั้งอยู่ทางทิศตะวันตกเฉียงเหนือของสระแก้วภายในพระราชวังโบราณ 

พระตำหนักหลังนี้สร้างเมื่อใดไม่ปรากฏหลักฐานแต่ถูกใช้เป็นที่ประทับของ กรมหมื่นสุนทรเทพ และ กรมหมื่นเสพภักดี พระราชโอรสของ สมเด็จพระเจ้าอยู่หัวบรมโกศ ซึ่งเป็น 2 ใน เจ้าสามกรม ร่วมกับ กรมหมื่นจิตรสุนทร โดยใน *พระราชพงศาวดาร ฉบับพระราชหัตถเลขา* ได้มีการกล่าวถึงพระตำหนักสระแก้วไว้ว่า เมื่อครั้งที่เจ้าสามกรมมีเรื่องกับ เจ้าฟ้ากุ้ง ทางด้านเจ้าฟ้ากุ้งได้ให้ขุนนางของพระองค์ผู้หนึ่งชื่อ **ขุนอนุรักษ์ภูธร** ปีนกำแพงพระตำหนักสระแก้วพากำลังพลไปสมทบกันที่ พระตำหนักศาลาลวด

ปัจจุบันพระตำหนักสระแก้วเหลือเพียงแค่ซากฐานกำแพงแก้วบางส่วน ส่วนพระตำหนักอาจจะสร้างด้วยไม้จึงไม่เหลือให้เห็นตัวและบริเวณพระตำหนักสระแก้วได้ถูกใช้เป็นสถานที่ถ่ายทำภาพยนตร์เรื่อง สุริโยไท ฉากที่ นางพระยาแม่อยู่หัวศรีสุดาจันทร์ ได้ให้คนมาลวง ขุนชินราช ไปฆ่า

อ้างอิง
-------

1. ↑
2. ↑  "ทหารเอกพระบัณฑูร".
3. ↑   คลิปชื่อ ที่ประทับเจ้าสามกรม พระตำหนักสระแก้วในพระราชวัง กรุงศรีอยุธยา เผยแพร่ในช่องยูทูปชื่อ FaithThaiStory เมื่อวันที่ 7 เมษายน พ.ศ. 2563
**ยีนเห็นแก่ตัว** (อังกฤษ: The Selfish Gene) เป็นหนังสือเรื่องวิวัฒนาการเขียนโดย ริชาร์ด ดอว์กินส์ พิมพ์ในปี 2519 และแปลเป็นภาษาไทยครั้งแรกโดย เจษฎา เด่นดวงบริพันธ์ ในปี 2559 ตั้งอยู่บนทฤษฎีหลักการของหนังสือเล่มแรกของจอร์จ ซี. วิลเลียมส์ *การปรับตัวและการคัดเลือกโดยธรรมชาติ* (*Adaptation and Natural Selection*) ดอว์กินส์ใช้คำว่า "ยีนเห็นแก่ตัว" เป็นวิธีนำเสนอมุมมองวิวัฒนาการที่มียีนเป็นศูนย์กลาง (gene-centred view of evolution) ตรงกันข้ามกับมุมมองที่มุ่งสนใจสิ่งมีชีวิตและกลุ่ม กระพือความคิดที่พัฒนาระหว่างคริสต์ทศวรรษ 1960 โดย ดับเบิลยู. ดี. ฮามิลตันและอื่น ๆ ให้ได้รับความนิยม จากมุมมองที่มียีนเป็นศูนย์กลาง ตามด้วยความคิดว่ายิ่งปัจเจกมากกว่าสองมีความสัมพันธ์ทางพันธุกรรมมากยิ่งขึ้นเท่าใด ยิ่งมีสำนึก (ในระดับยีน) ทำให้สิ่งมีชีวิตเหล่านั้นประพฤติเห็นแก่ตัวต่อกันมากยิ่งขึ้นเท่านั้น

คาดหมายว่าเชื้อสายวิวัฒนาให้ความเหมาะสมรวม (inclusive fitness) มากที่สุด คือ จำนวนสำเนาของยีนที่ส่งผ่านทั่วโลก (มิใช่โดยปัจเจกหนึ่ง ๆ) ผลคือ ประชากรจะมีแนวโน้มสู่ยุทธศาสตร์เสถียรในทางวัวัฒนาการ (evolutionarily stable strategy) หนังสือยังประดิษฐ์คำว่า มีม (mene) สำหรับหน่วยของวิวัฒนาการทางวัฒนธรรมของมนุษย์ที่สมนัยกับยีน โดยแนะว่าการผลิตซ้ำ "ความเห็นแก่ตัว" ดังนี้อาจเป็นแบบจำลองวัฒนธรรมของมนุษย์ในสำนึกที่ต่างไป การศึกษามีม (memetics) กลายเป็นหัวข้อการศึกษาจำนวนมากตั้งแต่มีการพิมพ์หนังสือนี้

แหล่งข้อมูลอื่น
---------------

* Video introduction by Richard Dawkins เก็บถาวร 2006-08-06 ที่ เวย์แบ็กแมชชีน from Google Videos

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต (ผ่าน VIAF)

 |
| หอสมุดแห่งชาติ | 
* เยอรมนี

 |
ช่องแคบไต้หวัน ระหว่างจีน (สาธารณรัฐประชาชนจีน) และไต้หวัน (สาธารณรัฐจีน)
**คำเตือนครั้งสุดท้ายของจีน** (อังกฤษ: China's final warning, รัสเซีย: Последнее китайское предупреждение) เป็นสุภาษิตรัสเซีย มีต้นกำเนิดมาจากสหภาพโซเวียตในอดีต หมายถึง คำเตือนหรือคำขู่ที่ไม่มีผลกระทบจริง ๆ

ต้นกำเนิด
---------

สำหรับต้นกำเนิดของประโยค คำเตือนครั้งสุดท้ายของจีน มาจากสถานการณ์ความสัมพันธ์ระหว่างสาธารณรัฐประชาชนจีนและสหรัฐในช่วงทศวรรษ 1950 และ 1960 สหรัฐได้ส่งเครื่องบินขับไล่ขึ้นลาดตระเวนบริเวณช่องแคบไต้หวันเป็นประจำ ทำให้ทางการจีนประท้วงการกระทำดังกล่าวในนามของพรรคคอมมิวนิสต์จีนในรูปแบบของ "คำเตือนครั้งสุดท้าย" ต่อการซ้อมรบของสหรัฐในช่องแคบดังกล่าว ยังไงก็ตาม คำเตือนดังกล่าวไม่มีการตอบโต้ใด ๆ ตามมาหลังจากการเพิกเฉยต่อ "คำเตือนครั้งสุดท้าย" นั้น

สาธารณรัฐประชาชนจีนได้ออก "คำเตือนครั้งสุดท้าย" ครั้งแรกไปยังสหรัฐในเที่ยวบินลาดตระเวนในวันที่ 7 กันยายน พ.ศ. 2501 ระหว่างสถานการณ์วิกฤตช่องแคบไต้หวันครั้งที่ 2 ซึ่งเวลานั้นสหรัฐถือว่าสาธารณรัฐจีน (ไต้หวัน) เป็นตัวแทนที่ถูกต้องตามกฎหมายเพียงชาติเดียวของจีน และทำการบินลาดตระเวนในน่านน้ำที่ควบคุมโดยสาธารณรัฐประชาชนจีน ซึ่งจีนได้บันทึกการกระทำนั้นและออก "คำเตือนครั้งสุดท้าย" ผ่านช่องทางทางการทูตสำหรับเหตุการณ์ฉุกเฉินต่าง ๆ ที่เกิดขึ้น โดยทางการจีนได้ออกคำเตือนครั้งสุดท้ายมากกว่า 900 ครั้งในปี พ.ศ. 2507

การใช้งานในปัจจุบัน
-------------------

ภายหลังการล่มสลายของสหภาพโซเวียต สุภาษิตดังกล่าวยังคงถูกใช้โดยแพร่หลายในกลุ่มประเทศอดีตสหภาพโซเวียต โดยเฉพาะในประเทศเอสโตเนีย

ในปี พ.ศ. 2565 ประโยคว่า "คำเตือนครั้งสุดท้าย" ของจีน ถูกพูดถึงอย่างแพร่หลายอีกครั้งหลังจากการประกาศเตือนสหรัฐในการเดินทางไปเยือนประเทศไต้หวัน ว่าอย่าเล่นกับไฟ ซึ่งประธานสภาผู้แทนราษฎรสหรัฐก็ไม่ได้ยี่หระ กลับเดินทางไปยังประเทศไต้หวันพร้อมคณะในค่ำของวันที่ 2 สิงหาคม พ.ศ. 2565 จีนจึงตอบโต้ด้วยการประกาศพื้นที่ซ้อมรบใหญ่ด้วยกระสุนจริงบริเวณโดยรอบประเทศไต้หวันหลังจากประธานสภาผู้แทนสหรัฐเดินทางกลับ โดยเหตุการณ์ดังกล่าวถูกพูดถึงในสื่อสังคมเรดดิต และแพลตฟอร์มออนไลน์ 9แก๊ก ในรูปแบบของมีม "คำเตือนครั้งสุดท้าย" ของจีน

ดูเพิ่ม
-------

* เสือกระดาษ
* ทำร้ายความรู้สึกของชาวจีน

อ้างอิง
-------

1. ↑  "Когда было последнее китайское предупреждение | VOKRUGSVETA". *www.vokrugsveta.ru* (ภาษารัสเซีย).
2. 1 2  "Малая воздушная война в Китае". *www.airwar.ru*.
3. ↑  "Toomas Alatalu: Põhja-Korea ja USA ootamatult tuliseks kujunenud olukorras on suureks õli tulle valajaks silmatorkavalt sõjajanune ajakirjandus". *Eesti Päevaleht*.
4. ↑  OKIA. "Kas sõjahirm või sõjaootus?". *Sirp* (ภาษาเอสโตเนีย).
5. ↑  "ประธานาธิบดีจีนเตือนโจ ไบเดน อย่า "เล่นกับไฟ" กรณีไต้หวัน". *BBC News ไทย*. 2022-07-29.
6. ↑  "จีนประณามสหรัฐฯ ระงับสินค้าไต้หวัน หลังประธานสภาฯ เยือนไทเป". *BBC News ไทย*. 2022-08-02.
7. ↑  "r/fucktheccp - China's Final Warning". *reddit* (ภาษาอังกฤษแบบอเมริกัน).
8. ↑  "China's final warning - Funny". *9GAG* (ภาษาอังกฤษ).
ในทางภาษาศาสตร์ **คำอนุภาค** หมายถึงคำที่มีความหมาย มีการใช้งาน แต่ไม่ถูกจัดเป็นชนิดของคำที่ผันรูปได้ในภาษาหนึ่ง ๆ (เช่นไม่ได้เป็นทั้งคำนาม คำสรรพนาม คำกริยา ฯลฯ) คำอนุภาคใช้อธิบายอย่างกว้าง ๆ ถึงกลุ่มของคำหรือศัพท์ที่แตกต่างกัน ซึ่งขาดการนิยามความหมายอย่างถูกต้องแม่นยำ ส่วนใหญ่ถูกใช้เพื่อเป็นตัวช่วยแสดงประเภทไวยากรณ์ (เช่นการปฏิเสธ มาลา การก ฯลฯ) หรือใช้เป็นคำเสริม มักใช้ในภาษาพูดมากกว่าภาษาเขียน นอกจากนี้ คำอนุภาคไม่มีการผันรูป

ภาษาไทย
-------

ภาษาไทยมีคำอนุภาคจำนวนหนึ่ง ซึ่งหลักภาษาดั้งเดิมถูกกำหนดให้เป็นคำวิเศษณ์  เช่น นะ จ๊ะ เถอะ เถิด หรอก ซิ สิ น่ะ แน่ะ หนอ ละ ล่ะ กระมัง ครับ ค่ะ คะ ไหม หรือ เหรอ ฯลฯ เพื่อเน้นเจตนาของผู้พูดว่าต้องการเนื้อความบอกเล่า สั่ง ถาม ขู่ อ้อนวอน ขอร้อง แนะนำ เชิญชวน บังคับ เป็นต้น สามารถแบ่งเป็นสองกลุ่มได้แก่ คำอนุภาคที่เติมท้ายประโยค เพื่อแสดงเจตนาของผู้พูด และคำอนุภาคที่ไม่เติมท้ายประโยค คืออาจอยู่ต้นประโยคหรือระหว่างประโยคก็ได้ เพื่อเน้นความให้เด่นชัด

ภาษาอังกฤษ
----------

ภาษาอังกฤษมีคำอนุภาคจำนวนหนึ่ง บางคำถูกจัดแบ่งชนิดของคำและมีความหมายในตัวเอง แต่เมื่ออยู่ในวลีหรือประโยคก็ไม่มีความหมาย อาทิ

* คำว่า the (สำหรับ a และ an ไม่จัดว่าเป็นคำอนุภาคเพราะมีความหมายว่า สิ่งใดสิ่งหนึ่ง และถูกจำกัดให้ใช้กับคำนามเอกพจน์เท่านั้น)
* คำว่า to ที่กำกับคำกริยา เช่นในวลี to walk
* คำบุพบท เช่นคำว่า over ในประโยค I went over the hill.
* คำกริยาวิเศษณ์และส่วนหนึ่งของกริยาวลี เช่นคำว่า off ในประโยค We put it off too long.

ภาษาจีน
-------

ภาษาจีนมีคำอนุภาคจำนวนหนึ่ง แบ่งได้เป็นสองกลุ่มคือ คำอนุภาคแบบดั้งเดิม เป็นคำอนุภาคที่ปรากฏในงานเขียนหรือบทกวีสมัยเก่า ซึ่งปัจจุบันไม่นิยมใช้กันแล้ว เช่น 其, 之, 與, 也, 而, 乎 ฯลฯ และคำอนุภาคในชีวิตประจำวัน ใช้เป็นคำเสริมแสดงเจตนา เช่น 吧, 的, 等, 个, 还, 可, 了, 吗, 是, 也, 着, 只 ฯลฯ

ภาษาญี่ปุ่น
-----------

ภาษาญี่ปุ่นใช้งานคำอนุภาคเป็นไวยากรณ์หลัก โดยนำไปต่อท้ายคำชนิดอื่นทีละชุด แล้วจึงนำมารวมกันเป็นประโยค คำอนุภาคในภาษาญี่ปุ่นยาวตั้งแต่ 1 ถึง 4 คะนะ และมีจำนวนมาก ตัวอย่างเช่น か、が、や、は、の、を、に、へ、と、て、で、でも、から、より、やら、なり、だの、ばかり、かしら、ところが、けれども ฯลฯ บางคำใช้ได้ในกรณีเฉพาะเท่านั้น และบางคำก็มีรูปคันจิด้วย

は、へ、を โดยปกติอ่านว่า ฮะ, เฮะ, โวะ ตามลำดับ แต่เมื่อทำหน้าที่เป็นคำอนุภาคจะเปลี่ยนไปอ่านเป็น วะ, เอะ, โอะ เหตุที่เป็นเช่นนี้เนื่องจากการสืบทอดอักขรวิธีคะนะโบราณ

ภาษาเกาหลี
----------

ภาษาเกาหลีใช้งานคำอนุภาคในลักษณะเดียวกับภาษาญี่ปุ่น ตัวอย่างเช่น 은, 는, 이, 가, 도, 을, 를, 에게, 한테, 께, 으로, 로, 에, 에서, 만, 의, 과, 와 ฯลฯ

อ้างอิง
-------

1. ↑  McArthur, Tom: "The Oxford Companion to the English Language", pp72-76, Oxford University Press, 1992. ISBN 0-19-214183-X For various keywords
2. ↑  [*ลิงก์เสีย*]
3. ↑  Dobson, W. A. C. H. (1974). *A Dictionary of the Chinese Particles*. Toronto: University of Toronto Press.
As the temperature decreases, the peak of the black-body radiation curve moves to lower intensities and longer wavelengths. The black-body radiation graph is also compared with the classical model of Rayleigh and Jeans.
**การแผ่รังสีของวัตถุดำ** (อังกฤษ: black-body radiation) คือ การแผ่รังสีแม่เหล็กไฟฟ้าของวัตถุในสภาวะสมดุลทางอุณหพลศาสตร์เมื่อเทียบกับสิ่งแวดล้อม ซึ่งวัตถุหรืออนุภาคใดๆ ที่มีอุณหภูมิสูงกว่าอุณหภูมิศูนย์สัมบูรณ์จะมีการแผ่รังสีความร้อนออกมาเสมอโดยปริมาณการแผ่รังสีของวัตถุนั้นจะมีสเปกตรัมและความเข้มที่มีค่าเฉพาะตัวที่มีความสัมพันธ์โดยตรงขึ้นอยู่กับอุณหภูมิของวัตถุนั้น เราสามารถอนุมานวัตถุต่างๆ ที่มีการแผ่รังสีออกมาได้ด้วยตัวเองว่าเป็นวัตถุดำซึ่งโดยส่วนใหญ่ที่อุณหภูมิห้องการแผ่รังสีของวัตถุที่แผ่ออกมานั้นจะอยู่ในช่วงความยาวคลื่นของรังสีอินฟราเรดที่มีความเข้มต่ำทำให้ดวงตาของมนุษย์ที่ไวต่อการรับรู้สีขาวและสีดำเมื่ออยู่ในภาวะที่มีความเข้มแสงต่ำมองเห็นวัตถุที่แผ่รังสีในลักษณะนี้ออกมาเป็นสีดำ นอกจากนี้เมื่อวัตถุมีอุณหภูมิสูงขึ้นการแผ่รังสีของวัตถุก็จะปรากฏในช่วงความยาวคลื่นที่เข้าใกล้ช่วงวิสิเบิลอีกด้วย

การอธิบายสเปกตรัมของการแผ่รังสีของวัตถุดำ
-----------------------------------------

การแผ่รังสีของวัตถุดำเป็นการแผ่รังสีที่มีลักษณะเฉพาะตัวซึ่งความถี่ของสเปกตรัมนั้นขึ้นอยู่กับอุณหภูมิของวัตถุซึ่งสามารถอธิบายได้จาก Planck spectrum หรือ กฎของพลังค์ สเปกตรัมที่ตำแหน่งจุดสูงสุดจะมีความถี่เฉพาะตัวโดยจะเปลี่ยนเป็นค่าความถี่สูงสุดตามการเพิ่มขึ้นของอุณหภูมิ

เนื่องจากทฤษฎีฟิสิกส์แบบเดิมไม่สามารถอธิบายการแผ่รังสีของวัตถุที่เกิดขึ้นได้ ต่อมาในปี ค.ศ. 1900 นักฟิสิกส์ชาวเยอรมันที่ชื่อว่า มัคส์ พลังค์ ได้นำเสนอได้นำเสนอทฤษฎีที่ใช้อธิบายการแผ่รังสีของวัตถุดำที่เกิดขึ้นในการทดลอง โดยได้นำเสนอแนวคิดว่า รังสีที่แผ่ออกมาจากวัตถุดำเกิดจากการที่อนุภาคในวัตถุนั้นสั่นด้วยความถี่ที่ขึ้นอยู่กับพลังงานของวัตถุ โดยพลังงานที่เกิดจากการสั่นจะมีค่าไม่ต่อเนื่องแต่จะเป็นจำนวนเต็มเท่าของความถี่มูลฐานเช่นเดียวกับคลื่นนิ่งที่เกิดจากการสั่นในเชือก ซึ่งสมการที่ใช้อธิบายแนวคิดของพลังค์มีใจความว่า

Planck in 1918, the year he received the Nobel Prize in Physics for his work on quantum theory
{\displaystyle E=nh\nu }
โดยที่

{\displaystyle E} คือพลังงานของการแผ่รังสีของวัตถุ
{\displaystyle n} คือจำนวนเต็มบวกใดๆ เรียกว่า เลขควอนตัม
h คือค่าคงที่ของพลังค์ (มีค่าเท่ากับ {\displaystyle 6.626\ 069\ 3(11)\times 10^{-34}\ {\mbox{J}}\cdot {\mbox{s}}} )
{\displaystyle \nu } คือความถี่ของคลื่นแสง
ทำให้ภายหลังมีนักวิทยาศาสต์ท่านอื่นนำแนวคิดจากทฤษฎีที่พลังค์นำเสนอไปใช้อธิบายปรากฏการณ์อื่นๆ ในระดับอนุภาคได้ เช่นการอธิบายปรากฏการณ์โฟโตอิเล็กทริก การกระเจิงคอมตันป์ เรียกได้ว่า มัคส์ พลังค์ ถือเป็นบิดาของวิชาควอนตัมที่ให้กำเนิดวิชาควอนตัมที่ใช้ในการศึกษาปรากฏการณ์ในระดับอนุภาคที่เป็นอยู่ในปัจจุบันนั่นเอง

อ้างอิง
-------

1. ↑
2. ↑
3. ↑
**ฮิบะกง** (ญี่ปุ่น: **ヒバゴン**; โรมาจิ: *Hibagon*; ทับศัพท์: ฮิบะกง) หรือ **ฮินะกง** (ญี่ปุ่น: **ヒナゴン**; โรมาจิ: *Hinagon*; ทับศัพท์: ฮินะกง) ชื่อเรียกสิ่งมีชีวิตลึกลับขนาดใหญ่ชนิดหนึ่ง ที่พบในประเทศญี่ปุ่น มีลักษณะคล้ายกึ่งมนุษย์กึ่งลิง ซึ่งเป็นกรณีเดียวกันกับ เยติในเทือกเขาหิมาลัย และบิ๊กฟุตในป่าลึกของสหรัฐอเมริกา

การพบเห็นฮิบะกงครั้งแรก เกิดขึ้นในวันที่ 20 กรกฎาคม ค.ศ. 1970 ในพื้นที่ใกล้กับภูเขาฮิบะ ใกล้กับจังหวัดทตโตะริ ในจังหวัดฮิโระชิมะ 3 วันหลังจากการพบเห็นนั้น มีรายงานมีผู้พบเห็นสัตว์ลักษณะคล้ายลิงมีขนยาวเดินผ่านทุ่งนาในชนบทนอกเมืองไซโจ มีประจักษ์พยานพบเห็นทั้งหมดในปีนั้นรวม 12 ราย รวมถึงมีการพบรอยเท้าในหิมะในเดือนธันวาคมอีกด้วย

ต่อมามีการพบเห็นฮิบะกงมากขึ้น ในพื้นที่รอบภูเขาฮิบะ ในช่วงฤดูร้อนระหว่างปี ค.ศ. 1971-1973 เนื่องจากมีการล่าสัตว์เพิ่มมากขึ้น ทำให้สัตว์ป่าทั้งหลายต่างหนีลงมาจากภูเขา ในวันที่ 15 สิงหาคม ค.ศ. 1974 มีการถ่ายรูปฮิบะกงได้เป็นครั้งแรก เป็นรูปที่มันหลบซ่อนอยู่หลังต้นพลับ ขนาดของรอยเท้าที่วัดได้ยาวประมาณ 20 เซนติเมตร (9 นิ้ว) พบในบริเวณใกล้เคียง 

แต่หลังจากปี ค.ศ. 1974 แล้ว การพบเห็นฮิบะกงแทบจะไม่ปรากฏมีอีกเลย จนกระทั่งถึงปี ค.ศ. 1980 มีการรายงานพบเห็นมันเดินข้ามแม่น้ำซึ่งเป็นพรมแดนใกล้เมืองยะมะโนะ ซึ่งตอนนี้ฮิบะกงเป็นที่รู้จักในชื่อ *ยะมะกง (Yamagon)* มันถูกพบเห็นอีกครั้งในปี ค.ศ. 1981 ที่ถนนใกล้กับสถานีอนามัย แต่รายงานที่เป็นที่รู้จักมากที่สุด เกิดขึ้นในปี ค.ศ. 1982 ที่เมืองมิซูกิ ซึ่งอยู่ทางทิศตะวันตกราว 30 กิโลเมตร จากเมืองยะมะโนะ แต่ในครั้งนี้ยะมะกงมีลักษณะแปลกไปจากสัตว์ประเภทเดียวกันตัวอื่น ๆ คือ มีรายงานว่ามันถือสิ่งที่ดูคล้ายเป็นเครื่องมือที่ทำจากหินเหมือน ขวาน อีกด้วย

โดยรวมแล้วฮิบะกงมีขนสีน้ำตาล, แดง หรือน้ำตาลดำ ในบางรายงานระบุมีขนสีขาวบนแขนหรือหน้าอกด้วย มีกลิ่นตัวเหม็น ใบหน้าปกคลุมด้วยขน มีจมูกเชิด และแววตาแลดูฉลาด ลักษณะใบหน้าบางครั้งระบุว่าค่อนข้างยาวแต่แบนและยื่นออกมามากกว่ามนุษย์ ส่วนศีรษะรายงานส่วนใหญ่มักบอกตรงกันว่า มีขนาดใหญ่และเป็นรูปทรงสามเหลี่ยมหัวกลับ

ฮิบะกงมีรูปร่างเล็กกว่าบิ๊กฟุตหรือซาสควอซท์ ที่พบในทวีปอเมริกาเหนือ โดยเฉลี่ยแล้วฮิบะกงมีความสูงประมาณ 5 ฟุต และหนักประมาณ 180 ปอนด์ แต่ฮิบะกงมีความคล้ายกับลิงไม่มีหางมากกว่าซาสควอทซ์ โดยฮิบะกงถูกอธิบายว่า มีลักษณะเหมือนกอริลลา และมักจะเคลื่อนย้ายที่อยู่บ่อยๆ

ดูเพิ่ม
-------

* เยติ
* บิ๊กฟุต
* อัลมาส
* เหย่เหริน
* โยวี่

อ้างอิง
-------

* Japan’s Yeti: Hibagon

แหล่งข้อมูลอื่น
---------------

* คลิปวิดีโอสารคดีเรื่อง ฮิบะกง (1)
* คลิปวิดีโอสารคดีเรื่อง ฮิบะกง (2)
**สมัยปัจจุบัน** เป็นช่วงเวลาของอารยธรรมหนึ่ง ๆ ซึ่งเป็นช่วงที่แต่ละอารยธรรมจะมีเทคโนโลยีเข้ามาใช้อย่างแพร่หลาย และมีการตระหนักถึงการใช้เทคโนโลยีอย่างถูกวิธี

นักประวัติศาสตร์ได้กำหนดช่วงเวลาที่เป็น "สมัยปัจจุบัน" ของสากลโลกไว้ให้ตรงกับ ค.ศ. 1945 จนถึงปัจจุบันนี้ โดยเริ่มนับจากการสิ้นสุดของสงครามโลกครั้งที่สอง เป็นต้นมา

ในสมัยใหม่ เป็นช่วงเวลาแห่งการสร้างเทคโนโลยี และการค้นพบทฤษฎีความรู้ต่างๆ มากมาย แต่ทว่า การใช้เทคโนโลยีอย่างขาดจิตสำนึกทำให้เทคโนโลยีถูกใช้ไปในทางไม่ดีในช่วงปลายของสมัยใหม่ เกิดการแข่งขันสะสมและประดิษฐ์อาวุธอันร้ายแรงของประเทศต่างๆ จนนำไปสู่สงครามโลกถึง 2 ครั้ง ในเวลาเพียง 31 ปี มีผู้เสียชีวิตรวมกว่า 100 ล้านคน เป็นความสูญเสียของมนุษย์ ที่เกิดจากสิ่งประดิษฐ์และการกระทำของมนุษย์ด้วยกันเอง

แต่ในช่วงใกล้สิ้นสุดของสมัยใหม่ เกิดการตระหนักในการใช้วิทยาการอย่างถูกวิธีและรอบคอบ แต่ในขณะเดียวกัน การพัฒนาเทคโนโลยีก็ยังมีอย่างต่อเนื่อง และนับจากนั้น เทคโนโลยีของมนุษย์ก็ไม่เคยถูกจงใจใช้เพื่อสังหารมนุษย์จำนวนมาก ๆ อีกเลย ทำให้สังคมของอารยธรรมนั้นๆ มีสภาพคล้ายกับในช่วงปัจจุบัน ทำให้สมัยใหม่ของอารยธรรมนั้นๆ สิ้นสุดลง และอารยธรรมก้าวเข้าสู่สมัยปัจจุบัน

แต่ถึงกระนั้น ก็มิใช่ว่าสมัยใหม่จะไม่มีสงครามเลย สงครามที่มีชื่อเสียงที่สุดในช่วงสมัยปัจจุบัน คือ สงครามเย็น อันเป็นการต่อสู้ทางอุดมการณ์ของระบอบการปกครองระหว่างฝ่ายที่สนับสนุนระบอบประชาธิปไตย กับระบอบคอมมิวนิสต์ ที่ต่างฝ่ายต่างพยายามเปลี่ยนโลกให้มีการปกครองในระบอบที่ฝ่ายตนสนับสนุน มีการใช้อาวุธปืนในการสังหารบ้าง แต่ไม่มีความรุนแรงกว้างขวางไม่มากเท่าสงครามโลกในสมัยใหม่


| ก่อนหน้า |  | สมัยปัจจุบัน |  | ถัดไป |
| --- | --- | --- | --- | --- |
| **สมัยใหม่** |  | **ช่วงเวลาทางประวัติศาสตร์สากล** (ค.ศ. 1945 - ปัจจุบัน) |  | **ไม่มี** |
**การซื้อดับเบิลยูดับเบิลยูอีโดยเอนเดฟเวอร์** เริ่มขึ้นในวันจันทร์ที่ 3 เมษายน ค.ศ. 2023 เมื่อเอนเดฟเวอร์ เจ้าของอัลติเมทไฟต์ติงแชมเปียนชิพ ผู้จัดการแข่งขันศิลปะการต่อสู้แบบผสมประกาศว่าจะเข้าซื้อกิจการของดับเบิลยูดับเบิลยูอีซึ่งเป็นผู้จัดมวยปล้ำอาชีพรายใหญ่ที่สุดในโลก ข้อตกลงดังกล่าวมีมูลค่าประมาณ 9.3 พันล้านเหรียญสหรัฐ และจะรวม 2 บริษัทเป็นบริษัทใหม่ อย่างไรก็ตาม ทั้งดับเบิลยูดับเบิลยูอีและยูเอฟซี จะยังคงดำเนินธุรกิจโดยแยกเป็นแผนกของบริษัทใหม่ การควบรวมกิจการคาดว่าจะเสร็จสิ้นภายในครึ่งปีหลัง

เบื้องหลัง
----------

### อัลติเมทไฟต์ติงแชมเปียนชิพ

ดูบทความหลักที่: อัลติเมทไฟต์ติงแชมเปียนชิพ
อัลติเมทไฟต์ติงแชมเปียนชิพเป็นผู้จัดการแข่งขันศิลปะการต่อสู้แบบผสมที่ก่อตั้งโดยนักธุรกิจ อาร์ท เดวีส์ และ Rorion Gracie นักศิลปะการต่อสู้ในปี ค.ศ. 1993 ในปี ค.ศ. 2001 ยูเอฟซีถูกซื้อกิจการโดยผู้บริหารของ Station Casinos Frank และ Lorenzo Fertitta จาก Semaphone Entertainment Group ในราคา 2 ล้านเหรียญสหรัฐ Fertittas ก่อตั้งบริษัท Zuffa เพื่อบริหารธุรกิจ และแต่งตั้งให้ดานา ไวต์เป็นประธาน

อ้างอิง
-------

1. ↑  Snowden, Jonathan (November 12, 2018). "UFC 1, 25 Years Later: The Story Behind the Event That Started an Industry". Bleacher Report. สืบค้นเมื่อ April 3, 2023.
2. ↑  Snowden, Jonathan (July 11, 2016). "For Dana White and Fertittas, UFC Sale Leaves Behind Complex Legacy". Bleacher Report. สืบค้นเมื่อ April 3, 2023.
มีการเปิดสมัยประชุมพิเศษฉุกเฉินที่ 11 ของสมัชชาใหญ่แห่งสหประชาชาติ เมื่อวันที่ 28 กุมภาพันธ์ 2565 ณ สำนักงานใหญ่สหประชาชาติ เกี่ยวกับการรุกรานยูเครนของรัสเซีย

มีการเลื่อนสมัยประชุมออกไปชั่วคราวเมื่อวันที่ 2 มีนาคมหลังการรับข้อมติที่ อีเอส-11/1 ซึ่งประณามการรุกรานและเรียกร้องให้กองกำลังรัสเซียถอนออกจากยูเครนโดยสมบูรณ์ มีการประชุมใหม่ในวันที่ 23 และ 24 มีนาคมเพื่อรับข้อมติที่ อีเอส-11/2 เพื่อย้ำคำแนะนำในข้อมติที่ อีเอส-11/1 และเรียกร้องให้มีการคุ้มครองพลเรือนอย่างเต็มที่ รวมทั้งบุคลากรมนุษยธรรม ผู้สื่อข่าวและบุคคลเปราะบาง และอีกครั้งในวันที่ 7 เมษายน เพื่อรับข้อมติที่ อีเอส-11/3 ซึ่งระงับสมาชิกภาพคณะมนตรีสิทธิมนุษยชนแห่งสหประชาชาติของรัสเซีย

อ้างอิง
-------

1. ↑  Nichols, Michelle (27 February 2022). "U.N. Security Council calls rare General Assembly session on Ukraine". *Reuters* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 28 February 2022.
2. ↑  "UN General Assembly votes to suspend Russia from the Human Rights Council". UN News. 7 April 2022. เก็บจากแหล่งเดิมเมื่อ 7 April 2022. สืบค้นเมื่อ 7 April 2022.